Iftaras

**Iftaras** () – islamo kultūroje paplitęs paprotys, vakarienė valgoma Ramadano mėnesio metu.

## Paprotys
Ramadanas yra pasniko mėnuo, kuomet yra draudžiama valgyti dienos metu. Todėl visą mėnesį musulmonai valgo tik du kartus per dieną. Anksti ryte prieš aušrą valgomi lengvi pusryčiai (suhuras ), po kurių seka priešaušrio malda (). Tada prasideda griežtas pasninkas (), kurio metu draudžiama valgyti. Po popiečio maldos () pradedama ruoštis iftarui, atsidaro patiekalus parduodančios perduotuvės. Ramadano metu paprastai veikia tik tam tikslui skirtos prekyvietės. Nusileidus saulei vyksta polaidžio malda (), po kurios iš karto valgomas iftaras.

Iftaro pradžioje yra tradicija suvalgyti tris datules, nes taip darė pranašas Mahometas. Vėliau yra gausiai vaišinamasi įvairiais *[[halal]]* patiekalais, kurie labai įvairuoja priklausomai nuo regiono ir šalies. Iftaras gali būti valgomas šeimoje, bet taip pat ir mečetėje, restorane, kitose viešose vietose. Neretai vyksta teatriniai pasirodymai. Mečetėse neretai organizuojamas labdaringas iftaras, kuriam maisto suneša visa bendruomenė. Vaišinti kažką iftaro metu yra laikoma aukščiausio lygio labdaros (sadqah) ženklu.

Po iftaro kalbama nakties malda (). Po jos vyksta specialios, tik Ramadanui skirtos pamaldos taravihas (): skaitoma viena iš 30 koranų dalių (džuzas) ir atliekami gausūs raka (atsiklaupimų serijos).

File:Breaking the Fast (2) (27351979537).jpg|Laukiant iftaro JAE
File:Iftar buffet, Riyadh.jpg|Restoranas prieš Iftarą Rijade
File:Ramadan 1439 AH, Karbala 01.jpg|Iftaras Irake
File:People eating Iftar1 together in Iran.jpg|Iftaras Irane
File:Suasana Berbuka Puasa di Masjid Ubay bin Kaab Jambi 01.jpg|Iftaras Indonezijoje


## Įvairovė
### Didžiojo Irano šalys

Turkijoje prieš iftarą minaretuose uždegamos žvakės *candill*, ir jo pradžią miestuose žymi patrankos šūvis. Kiekviename mieste yra tradicinės iftaro susirinkimų vietos. Istambule tokios yra Mėlynoji mečetė ir Sultanachmeto aikštė. Paprastai valgomi prabangūs patiekalai kildinami iš osmanų rūmų virtuvės. Iftaras prasideda nuo sriubos ar meze lėkštės, vadinamos *iftaryye*. Tiekiama speciali ramadano duona (), biorekai, basturma, sudžukas, sūris. Specialus iftaro desertas yra giulačas (), – piene su rožių vandeniu virtas gardėsis.

Irane kiekviename mieste irgi yra populiariausios iftaro vietos. Didžiausia jų – Imamo Rezos mečetė Mešhedo mieste sutraukia keliolika tūkstančių žmonių. Čia tiekiami persų virtuvės patiekalai: vietinės duonos rūšys, lakštinių sriuba eš reštehas, troškiniai halimai, panyras su daržovėmis ir kt..

Afganistane, Vidurio Azijoje tiekiamas plovas, sriuba, vietinės duonos rūšys, mantai, kebabas ir pan.

Dauguma dabartinių iftaro tradicijų susiformavo Osmanų ir Sefevidų imperijų laikais. Turkijos ir Didžiojo Irano šalyse (Azerbaidžane, Irane, Uzbekijoje) puoselėjama iftaro tradicija 2023 m. buvo pripažinta kaip nematerialusis pasaulio paveldas.

### Pietų ir Pietryčių Azija
Indijoje iftaras gali būti vegetariškas arba mėsiškas. Sūrūs patiekalai paprastai valgomi prieš saldžius. Haidarabade valdomi sotūs halimai. Pietinėje indijoje mėgstama ilgai su mėsa ir daržovėmis virta ryžių košė. Vegetarai paprastai valgo pienišką patiekalą surkumba. Bengalijoje ir Bangladeše iftaro metu valdomas specialus plovas akhni, bulvių kepsneliai alu čop, mėgstami lęšių paplotėliai pijadžu, tešloje kepti baklažanai beguni, troškiniai halimai, samosos, ankštinių patiekalai dal puri, čola, kebabas, pita, pakora, bengališki saldėsiai, įvairūs vaisiai. Geriami įvairūs šerbetai, sultys.

Indonezijoje iftaras vadinamas , Malaizijoje , Brunėjuje – *sungkai*. Jo pradžią paprastai žymi būgno beduko garsas. Jūrinėje Pietryčių Azijoje iftaro metu mėgstami maisiai, gaivūs gėrimai ir patiekalai: vaisiai trinti su kokosų pienu kolakas, kokosų ledai Es kelapa muda, vaisių kokteilis es buahas, ledas su sirupu es kampuras, pandano želė kokosų piene (čendolis), kokosų piene virti ryžiai nasi lemakas, mėsos vėrinukai satajai ir pan.

File:Eftar sholezard sangak.jpg|Iftaro patiekalai Irane
File:Iftar Iranian 2015.JPG|Stalas Irane
File:Iftar 2.jpg|Iftaro patiekalai Haiderabade
File:Iftar_beguni.JPG|Iftaro valgiai parduodami Dakoje, Bangladeše


## Susijusios pasaulio paveldo tradicijos
* Gatvės maisto kultūra Singapūre. Bendruomenės valgymas ir kulinarijos praktikos daugiataučiame miesto kontekste (2020, )
* Pusryčių kultūra Malaizijoje: maitinimosi praktikos daugiatautėje aplinkoje (2024, )
## Išnašos